Tvorchi

**TVORCHI**՝ Տերնոպոլից ուկրաինական էլեկտրոնային երաժշտական դուետ, որը հիմնադրվել է 2018 թվականին ձայնային պրոդյուսեր Անդրեյ Գուցուլյակի և վոկալիստ Ջեֆրի Քենիի կողմից։ Ուկրաիներենից «творчі»-ն թարգմանվում է որպես «ստեղծագործական»։ Նրանք կատարում են ուկրաիներեն և անգլերեն երգեր։ Սկավառակագրությունը ներառում է չորս ստուդիական ալբոմ՝ «The Parts» (2018), «Disco Lights» (2019), «13 Waves» (2020) և «ROAD» (2021): Եվրատեսիլ 2023 երգի մրցույթում ներկայացրել են Ուկրաինան և զբաղեցրել են վեցերորդ հորիզոնկանը։

## Պատմություն
### Առաջին ալբոմներ՝ ''The Parts'' և ''Disco Lights''
Անդրեյ Գուցուլյակը և Ջեֆրի Քեննին պատահաբար հանդիպել են միմյանց փողոցում, երբ Գուցուլյակը մոտեցել է իր անգլերենի մակարդակը ստուգելու և զրուցելու համար։ Ծանոթությունը վերածվել է համագործակցության, որտեղ Գուցուլյակը դարձել է երաժշտական պրոդյուսեր, իսկ Քենին դարձել է երգերի հեղինակ և վոկալիստ։ Երկուսն էլ սովորել են  Տերնոպոլի Ի. Յ. Գորբաչևսկու անվան ազգային բժշկական համալսարանի դեղագիտական ֆակուլտետում։

2017 թվականի մայիսի 30-ին թողարկվել է խմբի առաջին սինգլը՝ «Slow»: Նույն թվականի սեպտեմբերի 4-ին թողարկվել է երկրորդ «You» սինգլը։

2018 թվականի փետրվարի 2-ին խումբը ներկայացրել է իր դեբյուտային ալբոմը, որը կոչվում է «The Parts»: 2018 թվականի սեպտեմբերի 20-ին խումբը թողարկել է տեսահոլովակ «Молодість» երգի համար։
[мини|240px|left|Выступление на конкурсе «СтудМисс ТГМУ 2019» в [Тернопольский академический областной украинский драматический театр имени Т. Г. Шевченко|Тернопольском театре им. Т. Г. Шевченко]]
2019 թվականի փետրվարի 14-ին թողարկվել է երկրորդ «Disco Lights» ալբոմը։ Փետրվարի 21-ին խումբը թողարկել է «Believe» երգի տեսահոլովակը։ Ըստ տղաների՝ նկարահանման բյուջեն կազմել է 100 ԱՄՆ դոլար։ Մի քանի օրվա ընթացքում տեսահոլովակը YouTube-ում հավաքել է 400 հազար դիտում, իսկ երգն ինքնին զբաղեցրեց 9-րդ հորիզոանականը Ուկրաինայի Google Play հիթ-շքերթներում։ Նույն տարվա ամռանը խումբը ելույթ է ունեցել «Файне місто» (Տերնոպոլ), Atlas Weekend (Կիև) և Ukrainian Song Project (Լվով) երաժշտական փառատոներում։ Սեպտեմբերի 9-ին խումբը թողարկել է «#не_танцюю» սինգլը, իսկ սեպտեմբերի 16-ին՝ նրա տեսահոլովակը։

### Մասնակցություն Եվրատեսիլ մրցույթի ընտրությանը և երրորդ՝ ''13 Waves'' ալբոմ
2020 թվականի հունվարի 31-ին TVORCHI-ն ներկայացրել «Bonfire» երգը՝ նվիրված բնապահպանական խնդիրներին և դրանով նրանք մասնակցել են Եվրատեսիլ 2020 երգի մրցույթի ազգային ընտրությանը և հասել են եզրափակիչ։ Վերջնական ընտրության օրը խումբը ներկայացրել է մրցութային ստեղծագործության տեսահոլովակը, որի ռեժիսորն է եղել Մաքսիմ Գեթմանը։ «Bonfire»-ը դարձել է 2020 թվականի ամենահայտնի ուկրաինական երգը «Deezer» եվրոպական հարթակում։ Թրեքը 12 ամիս գլխավորել է հարթակի լավագույն հիթ-շքերթները։ Մայիսի 7-ին խմբի YouTube-ի էջում  և M1 հեռուստաալիքի «ДК Премьер» ծրագրի շրջնակներում կայացել է «Disco Lights» երկրորդ ստուդիական ալբոմի «Мова тіла» երգի տեսահոլովակի պրեմիերան։ Տեսահոլովակը, որի ռեժիսորն է Անդրեյ Լագուտինը, նկարահանվել է 2019 թվականի աշնանը Կիևում։

2020 թվականի մայիսի 31-ին «Золотая жар-птица» երաժշտական մրցանակաբաշխությունում (11-րդ մրցանակաբաշխություն) TVORCHI-ն հաղթել է «ԻՆԴԻ» անվանակարգում։

2020 թվականի սեպտեմբերի 25-ին կայացել է «13 Waves» ալբոմի առաջատար սինգլի՝ «Living My Life» տեսահոլովակի պրեմիերան։ Ստեղծագործության ռեժիսորը Դմիտրի Դորոշն է։

2020 թվականի սեպտեմբերին TVORCHI-ն թողարկել է իր երրորդ ալբոմը՝ «13 Waves», որը ձայնագրվել է հեռակա կարգով՝ Ուկրաինայում COVID-19 համավարակի պատճառով։ Ալբոմը ստացել է ավելի քան երկու միլիոն դիտում երաժշտական հարթակներում՝ թողարկման առաջին շաբաթվա ընթացքում։ 2020 թվականի դեկտեմբերի 19-ին արտիստները դարձել են «Culture Ukraine» առցանց երաժշտական մրցանակի դափնեկիր երկու անվանակարգերում՝ «Լավագույն նոր կատարող», ինչպես նաև «Անգլալեզու սինգլ»՝ «Bonfire» հիթով։
alt=TVORCHI Ukrsongroject 2022 Gdansk|աջից|240x240փքս

### YUNA-2021 մրցանակաբաշխություն
Մայիսի 12-ին «Ուկրաինա» արվեստի ազգային պալատում տեղի է ունեցել ուկրաինական YUNA երաժշտական մրցանակաբաշխությունը։ Անդրեյ Գուցուլյակի և Ջեֆրի Քենի երաժշտական դուետը հաղթել է «Լավագույն փոփ խումբ», «Լավագույն ալբոմ» և «Լավագույն էլեկտրոնային հիթ» անվանակարգերում։

### Road ալբոմի պրեմիերն և Եվրատեսիլ
thumb|240px|TVORCHI-ն 2023 թվականի Եվրատեսիլ երգի մրցույթում
2021 թվականի սեպտեմբերի 10-ին երաժշտական դուետը բոլոր երաժշտական հարթակներում ներկայացրել է իր չորրորդ «ROAD» ալբոմը, ալբոմի բոլոր երգերը ոգեշնչված ենՈւկրաինայի տարբեր քաղաքներում երիտասարդ կատարողների հյուրախաղերից։

2022 թվականի հուլիսին խումբը ստացել է երկու YUNA մրցանակ «Լավագույն կենդանի շոու» և «Լավագույն այլալեզու երգ» անվանակարգերում «Falling»-ի համար։

2022 թվականի դեկտեմբերի 17-ին դուետը հաղթել է Եվրատեսիլ 2023 երգի մրցույթի ազգային ընտրության փուլը և եզրափակիչում ներկայացրել է «Heart of Steel» երգը՝ «ուժի և աննկուն մարդկանց» մասին։ Լիվերպուլում կայացած երգի մրցույթում խումբը զբաղեցրել է 6-րդ հորիզոնականը՝ ստանալով 54 միավոր ժյուրիից և 189 միավոր հանդիսատեսից։

## Սկավառակագրություն
### Ստուդիական ալբոմներ
* 2018: *[[The Parts]]*
* 2019: *[[Disco Lights]]*
* 2020: *[[13 Waves]]*
* 2021: *[[ROAD]]*

### Մինի ալբոմներ
* 2022: *Heart of Steel*

### Սինգլներ

* 2017: «Slow»
* 2017: «You»
* 2019: «#не_танцюю»
* 2020: «Bonfire»
* 2020: «Мова тіла»
* 2020: «Living My Life»
* 2021: «Віч-на-віч»
* 2021: «Falling»
* 2022: «Боремося»
* 2022: «Вимкни телефон»
* 2022: «Heart of Steel»

## Տեսագրություն

## Մրցանակներ և անվանակարգեր

## Ծանոթագրություններ

Կատեգորիա:2018 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժշտական դուետներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Ուկրաինական երաժշտական խմբեր
Կատեգորիա:Ուկրաինացի երաժիշտներ
Կատեգորիա:Փոփ երաժշտական խմբեր